УКАЗАНИЯ

ЗА ПОДГОТОВКА НА ОФЕРТА ЗА УЧАСТИЕ В ОТКРИТА ПРОЦЕДУРА ЗА ВЪЗЛАГАНЕ НА ОБЩЕСТВЕНА ПОРЪЧКА "ПРИГОТВЯНЕ И ДОСТАВКА НА ГОТОВА ХРАНА ЗА БОЛНИ И ПЕРСОНАЛ ЗА НУЖДИТЕ НА „ЦЕНТЪР ЗА ПСИХИЧНО ЗДРАВЕ – СОФИЯ „ ЕООД”

 І. Общи условия.

1. Редът и условията, при които ще се определи изпълнител на обществената поръчка, са съгласно Закона за обществените поръчки.

 2. При изготвяне на офертата и представяне на документи участникът трябва да се придържа точно към обявените от възложителя условия.

 3. До изтичане на срока за подаване на оферти всеки участник може да промени, допълни или оттегли офертата си.

 4. Всеки участник има право да представи само една оферта.

 5. Участникът трябва да съблюдава сроковете и условията, които са посочени в одобрената документация.

 6. Документацията за участие в настоящата процедура е на стойност ...0... лева.

ІІ. Изисквания към участниците.

 1. Възложителят ще отстрани от участие в процедурата всеки участник, за когото е налице някое от обстоятелствата по чл. 47, ал. 1 от ЗОП, чл. 47, ал. 2, т. 1 и ал. 5 от ЗОП.

 2. Участниците трябва да имат обект за производство на храни, собствен или нает за срок, по-дълъг от срока за изпълнение на обществената поръчка, и за който обект имат съответната регистрация по Закона за храните.

 3. Участниците трябва да разполагат за срока за изпълнение на обществената поръчка с транспортни средства, собствени или наети за срок, по-дълъг от срока за изпълнение на обществената поръчка, които да отговарят на изисквания за превоз на храни.

 4. Участникът трябва да има сключен договор със инструктор по лечебно хранене или диетолог по време на изпълнение на обществената поръчка.

ІІІ. Подготовка на офертата за участие в процедурата.

 1. Всеки участник може да подаде оферта в срока, който е посочен в обявлението.

 2. Участникът трябва да представи оферта, която съдържа:

2.1. Представяне по образец;

2.2. Удостоверение за регистрация по ЗДДС;

2.3. Документ за гаранция за участие;

2.4. Декларация по образец за отсъствие на обстоятелствата по чл. 47, ал. 1 и ал. 5 от ЗОП и чл. 47 ал. 2, т. 1 от ЗОП в оригинал. Участникът е длъжен да уведоми възложителя за всички настъпили промени в тези обстоятелства в 7 ( седем) дневен срок от настъпването им.

|  |
| --- |
| 2.5. Декларация за липса на свързаност с друг участник по чл. 55, ал. 7 ЗОП, както и за липса на обстоятелство по чл. 8, ал. 8, т. 2 ЗОП. |

2.6. Документи, удостоверяващи съответствието с нормативните изисквания на обектите, в които се приготвя храната, и на транспортните средства, с които се доставя храната.

2.7. Договор с инструктор по лечебно хранене или диетолог и документ за професионална им квалификация.

2.8. Декларация за срока за изпълнение на поръчката.

2.9. Техническо предложение, което да включва асортимент на ястия за закуска, обяд и вечеря, достатъчни за да се избегне повтарянето на дневно меню в рамките на една седмица.

2.10. Ценово предложение по образец.

2.11. Опис на документите, които са приложени към офертата, в оригинал и подписан от участникът.

2.12. При участници обединения - копие на договора за обединение, а когато в договора не е посочено лицето, което представлява участниците в обединението - и документ, подписан от лицата в обединението, в който се посочва представляващият.

2.13. Ако се ползва подизпълнител – декларация по образец за съгласие за участие като подизпълнител.

 3. Когато участникът е обединение, но не е юридическо лице, документите по т. 2.2., т. 2.4 и т. 2.5 се представят за всеки участник в обединението.

 4. Документ по т. 2.1. на чужд език се представят заедно с официален превод, а останалите документи с превод, ако са на чужд език.

ІV. Подготовка и представяне на офертата

 1. Офертата се подготвя и представя от участник, който е получил одобрена от възложителя документация.

 2. Участникът представя офертата си в срока, който е посочен в обявлението.

 3. Участникът трябва да се придържа точно към указанията и изискванията на възложителя.

 4. Всички разходи по подготвяне на офертите са за сметка на участника.

 5.Участникът следва да приложи офертата си съгласно приложения образец към документацията за участие в процедурата.

 6. Предлаганата цена се представя съгласно образеца, приложен към документацията.

 7. Участникът следва да посочи предлаганата цена, както следва: единична цена за храна за закуска, обяд и вечеря на човек на ден без включен ДДС.

 8. Приложената към офертата цена е твърда и не подлежи на промяна, фиксира се със сключване на договора и остава в сила през време на изпълнението на договора.

 9. При несъответствие между изписаната цифром и изписаната словом цена, ще се взема предвид изписаната словом.

 10. Офертата се представят в запечатан, непрозрачен плик по указания в ЗОП начин. На плика се записва: „Оферта за участие в открита процедура за възлагане на обществена поръчка "ПРИГОТВЯНЕ И ДОСТАВКА НА ГОТОВА ХРАНА ЗА БОЛНИ И ПЕРСОНАЛ ЗА НУЖДИТЕ НА „ ЦЕНТЪР ЗА ПСИХИЧНО ЗДРАВЕ – СОФИЯ „ ЕООД”, както и адрес за кореспонденция, включително пощенски код, телефон, факс, електронен адрес и лице за контакт. В този плик се поставят три запечатани, непрозрачни и надписани плика, както следва:

А) Плик № 1 с надпис „Документи за подбор”, в който се поставят документите по раздел ІІ, точки 2.1, 2.2, 2.3, 2.4, 2.5, 2.6, 2.7, 2.11, 2.12 и 2.13;

Б) Плик № 2 с надпис „Предложение за изпълнение на поръчката”, в който се поставят документите по раздел ІІ, точки 2.8 и 2.9;

Б) Плик № 3 с надпис „Предлагана цена”, в който се поставят документа по раздел ІІ, точка 2.10;

 12. При приемане на офертата върху плика се отбелязва поредния номер, датата и часът на получаване и посочените данни се записват в входящ регистър, за което на приносителя се издава документ.

 13. Участникът може да се яви на часа и датата, посочена в обявлението, за да присъства на отваряне на офертите.

 14. Офертата се представя съгласно указаните по-горе правила.

V. Критерий за оценка на офертите.

 Критерият за оценка на офертите е най-ниската предложена цена на доставена храна на ден за закуска, обяд и вечеря за един човек.

 Допуснатите участници се класират по низходящ ред възоснова на предложената. Участникът с най-ниска предложена цена се предлага за изпълнител на обществената поръчка.

VІ. Гаранции.

 1. Участниците предоставят гаранция за участие в размер на 800 (осемстотин) лева, определена на базата на прогнозната стойност на обществената поръчка. Гаранцията се предоставя като парична сума или като банкова гаранция. Паричната сума се внася в брой на касата на възложителя или с превод по следната банкова сметка на възложителя **IBAN: BG78 CECB 9790 10E7 6137 00, BIC:CECBBGSF, ЦКБ АД клон ХИМИМПОРТ**. Банковата гаранция трябва да е безусловна и неотменима, издадена в полза на възложителя със срок на валидност не по-малко от 90 (деветдесет) дни от датата на подаване на офертата и осигуряваща участието в обществената поръчка. Гаранцията за участие се задържа, усвоява или освобождава съгласно правилата на ЗОП. Всички разходи по предоставяне и поддържане на гаранцията са за сметка на участника.

 2. Участникът избран за изпълнител представя гаранция за изпълнение в размер на 3% от стойността на обществената поръчка. Гаранцията се предоставя като парична сума или като банкова гаранция. Паричната сума се внася в брой на касата на възложителя или с превод по следната банкова сметка на възложителя **IBAN: BG78 CECB 9790 10E7 6137 00, BIC:CECBBGSF, ЦКБ АД клон ХИМИМПОРТ.** Банковата гаранция трябва да е по представения образец, безусловна и неотменима, издадена в полза на възложителя със срок на валидност не по-малко от 30 (тридесет) дни от датата на изтичане на срока на договора и осигуряваща изпълнението на обществената поръчка. Всички разходи по предоставяне и поддържане на гаранцията са за сметка на участника.

VІІ. Сключване на договор.

 Договорът се сключва с участника, определен за изпълнител, в законоустановения срок по реда на чл. 74 от ЗОП.